Előterjesztés Zalakaros Város Önkormányzat Képviselőtestülete 2020. július 02-i ülésére

Tárgy: Beszámoló a Zalakarosi Közös Önkormányzati Hivatal 2019. évi 
               költségvetési gazdálkodásáról 
Az előterjesztést készítette: Fülöp Attiláné pénzügyi ügyintéző
Tisztelt Képviselőtestület!
A Zalakarosi Közös Önkormányzati Hivatalt 2013. január 1-jétől Zalakaros Város Önkormányzata, Zalamerenye Község Önkormányzata, valamint Zalaszabar Község Önkormányzata hozta létre.  A 2019. évben rendelkezésére bocsátott erőforrások felhasználásáról ezen előterjesztéssel számolunk be.
BEVÉTELEK
A költségvetés bevételeinek módosított előirányzata 145.850.462 Ft, amely 146.357.332 forintra teljesült. A bevételek és a kiadások teljesítését kormányzati funkciónként összesítve az 1. számú melléklet mutatja be. 
Zalakaros Város Önkormányzata 125.321.596 forint irányítószervi támogatást nyújtott a Hivatal fenntartására, melyből az állami normatíva 77.264.600 forint volt. Intézményi működési bevételére 2.100.000 forintot terveztünk, a teljesítés 2.080.647. Ft. 
Ebből:

	· 330.281 Ft a Magyar Posta Zrt. által fizetett áram és vízdíj költségtérítés összege
	

	   -   458.544 Ft a továbbszámlázott telefondíj
	

	   -   735.402 Ft a Zala Megyei Kormányhivatal által az Okmányiroda költségtérítésére fizetett összeg
	

	   -   220.000 Ft a házasságkötések szolgáltatási díja,  
	

	   -   336.420 Ft egyéb bevétel (közüzemi díjak visszatérítései).
	


A Munkaügyi Központtól 525.323 Ft támogatásban részesültünk 3 fő diák nyári foglalkoztatására. A választás lebonyolítására 3.671.794 Ft érkezett, az önkormányzattól átvett projektmenedzseri díj 12.294.254 Ft. 
A 2018. évi maradvány összege 2.163.818 forint volt, mely a fenntartó által elvonásra került. 
A bevételeket a 1. számú melléklet tartalmazza tételesen.
KIADÁSOK
A Hivatal kiadásaira biztosított 145.850.462 Ft előirányzatból 141.479.928 forintot használtunk fel. Ebből működési kiadás 139.624.047 Ft, beruházási kiadás 1.855.881 Ft. volt. Számítástechnikai eszközöket, szoftvert, egyéb felszerelési tárgyakat vásároltunk, melyet részletesen a 4. számú mellékelt mutat be. A Hivatal működéséhez szükséges kiadásokat részletesen a 1. számú melléklet mutatja be. 

A Zalakarosi Közös Önkormányzati Hivatal összes maradványa 4.877.404 forint, mely kötelezettségvállalással nem terhelt.  
A Hivatal engedélyezett létszáma 2019. január 1-én 21 fő volt, az év végi zárólétszám 1 fő nyugdíjba vonulása miatt 20 főre változott. 
Kérem a képviselő-testületet, hogy a Közös Önkormányzati Hivatal 2019. évi költségvetési gazdálkodásról szóló beszámolót az alábbi határozati javaslattal fogadja el:
Határozati javaslat

1./ A Képviselő-testület a Zalakarosi Közös Önkormányzati Hivatal 2019. évi költségvetési gazdálkodásáról szóló beszámolót:
                   137.515.608 Ft eredeti bevételi előirányzattal,
                   145.850.462 Ft módosított bevételi előirányzattal,
                   146.357.332 Ft bevételi teljesítéssel
                   137.515.608 Ft eredeti kiadási előirányzattal,

                   145.850.462 Ft módosított kiadási előirányzattal,

                   141.479.928 Ft kiadási teljesítéssel


          4.877.404 Ft összes maradvánnyal, amelyből
                             0 Ft kötelezettségekkel terhelt maradvány,
                      4.877.404 Ft szabad maradvány
elfogadja.
2./ A Képviselő-testület a Zalakarosi Közös Önkormányzati Hivatal maradványát elvonja és Zalakaros Város Önkormányzatának 2020. évi általános tartalékába helyezi.

Határidő: 2020. június
Felelős:    Szabóné dr. Csányi Mariann jegyző
Zalakaros 2020. június






                    Szabóné dr. Csányi Marianna
                                                                                                               jegyző

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.



